Tuukka Kuru

Tuukka Sauli Johannes Kuru (s. 18. lokakuuta 1990 Rovaniemi) on suomalainen poliitikko, kansallismielinen aktivisti ja Sinimustan liikkeen puheenjohtaja. Kuru on aiemmin toiminut myös Muutos 2011 -puolueessa, Perussuomalaisissa Nuorissa sekä Suomen Sisun Lapin piirin päällikkönä.

Elämä
Kuru on valmistunut koneinsinööriksi Lapin ammattikorkeakoulusta vuonna 2018, ja on työskennellyt rakennustyöläisenä rakennusalan yrityksissä sekä harjoittelijana metalliteollisuuden yrityksissä ennen valmistumistaan.

Vaalimenestys 
Kuru oli Muutos 2011 -puolueen ehdokkaana Kemin kaupunginvaltuustoon kunnallisvaaleissa 2012, joissa hän sai 14 ääntä, sekä europarlamenttivaaleissa 2014 saaden 198 ääntä.

Vuoden 2023 eduskuntavaaleissa Sinimustan Liikkeen ehdokkaana Kuru sai 323 ääntä.

Yksityiselämä 
Kuru asuu Hämeenlinnassa. Vuonna 2023 Kuru tuomittiin 40 päiväsakkoon kiihottamisesta kansanryhmää vastaan.

Lähteet 

Elävät henkilöt
Vuonna 1990 syntyneet
Suomen puolueiden puheenjohtajat
Muutos 2011:n poliitikot